Sura Ni'amoni'ö

Sura Ni'amoni'ö (li Indonesia: ) no töi nibe'e ba mbuku fondrege ni'amoni'ö ba zisambu-sambua agama. Sura Ni'amoni'ö bakha agama Hindu lafotöi ia Weda, bakha ba agama Budha lafotöi Tripitaka, bakha ba agama Islam lafotöi ia Alquran, ba bakha ba agama Yahudi lafotöi ia Tanakh ma Miqra. 

Bakha ba agama Niha Keriso to'ölö latötöi manö ia Sura Ni'amoni'ö, ba so khönia bakha zura Amabu'ulali Siföföna (ya'ia da'ö Tanakh ni'oguna'ö ndra niha Yahudi) ba Amabu'ulali Sibohou (nisura ndra solohi khö Yesu aefa wa'amatenia). Ba gotalua Niha Keriso to'ölö wa da'a niŵa'ö dödöra na latötöi Sura Ni'amoni'ö.

Ba mböröta to'ölö lasura tanga Zura Ni'amoni'ö ba dete garate nifazökhi moroi ba zinumbua sotöi papyrus (moroi ba döi zinumbua andre göi lahalö wehede  ba li InggrisPapermaking, britannica.com, mufaigi me 03/12/2023, .). Andrö göi wa ebua sibai mböli Zura Ni'amoni'ö ba ambö muzawili ia ba niha ba ginötö da'ö. Bahiza me ngaotu ndröfia si-15 isöndra mesin woraka Johannes Gutenberg. Faoma mesin andre lö sa'ae moguna lasura-tanga hadia ia, irege tola alio sibai wangawalisi sambua buku, ba bölinia göi no tola lakhamö niha sato. Me 1455 iraka Zura Ni'amoni'ö Gutenberg,Printing press, britannica.com, mufaigi me 03/12/2023, . ba i'otarai da'ö oya sa'ae te'a'asogö Zura Ni'amoni'ö irege alio muzawili ia misa ba niha. Me ibörötaigö nifotöi reformasi Protestan 31 Oktober 1571 Martin Luther, ba no aoha khönia wamazaewe Sura Ni'amoni'ö ba ba wamarou niha wombaso ya'ia.

 Sura Ni'amoni'ö Yahudi-Niha Keriso 

Lafotöi Zura Ni'amoni'ö amabu'ula li, börö me khönia bakha mufatunö gamabu'ula li Lowalangi khö niha ba gulidanö si no ibörötaigö khö Gaberahamo (da'a nifotöi ndra Niha Keriso amabu'ula li si föföna) ba furi hö ibohouni mangawuli bakha ba khö Yesu Keriso (da'a nifotöi ndra Niha Keriso amabu'ula li si bohou), heŵa'ae lö latema ira niha Yahudi wa so gamabu'ula li si bohou.Judaism and Christianity Both Rely on the Hebrew Bible. Why Do They Interpret It So Differently? , time.com, mufaigi me 08/11/2023, ().Do Jews and Christians basically have the same religion?, biblica.com, mufaigi me 08/11/2023, ()

Bahiza tenga ha ba gotaluara niha Yahudi Niha Keriso so gamaehuta wa'oya mbuku bakha ba Zura Ni'amoni'ö awö wamotöi ya'ia. Bakha ba gotalua ndra Niha Keriso samösa so gamaehuta wa'oya mbuku nitema'ö. Andrö wa so mbuku si so bakha ba Zura Ni'amoni'ö Gereja Katolik, bahiza lö ia bakha ba Zura Ni'amoni'ö Gereja Protestan. Hadia mbörönia?

So gamaehuta andrö börö nifotöi otoritas, sangetu'ö hadia mbuku si tola ba si tebai lafaogö bakha ba Zura Ni'amoni'ö. Bakha ba Gereja Katolik si no so i'otarai ndra nifahaö Yesu, si muzawili moroi ba Yerusalema irugi Roma, otoritas andrö ya'ia rafe nifotöi Konsili.Tola tafaedogö zanandrösa ba otoritas andre ba wondrakö ba gotalua Nono Niha. Haniha zi so otoritas wangetu'ö hadia huku (fondrakö) ba hewisa wamatörö ya'ia? Tenga niha si fagölö zangetu'ö ya'ia, bahiza ha niha si so otoritas, ya'ia ndra satua hada/satua mbanua. Simanö göi haniha zangetu'ö hadia mbuku si tola lafaogö bakha ba Zura Ni'amoni'ö. Tenga ero niha zi tola mangetu'ö ya'ia, bahiza ha salaŵa si so otoritas. Bakha ba Gereja Katolik otoritas andrö so ba rafe nifotöi Konsili ndra uskup (fao bakha ba da'ö Paus). Me tebörögö reformasi Protestan ba ndröfi 1517 nidönia'ö Martin Luther, lö latema'ö mato ha'uga mbuku si no so bakha ba Zura Ni'amoni'ö. Andrö mbörö wa abölö oya mbuku bakha ba Zura Ni'amoni'ö Gereja Katolik moroi ba Zura Ni'amoni'ö Gereja ProtestanRiches, John (2000). "The Bible: A Very Short Introduction". Oxford: Oxford University Press. ISBN 978-0-19-285343-1. nga'örö 7-8 () Katolisitas,  "Apakah Sola Scriptura/ "Kitab Suci saja" cukup?"  Orthodox Info, "Sola Scriptura" ()

Töra ngaotu fakhe awena lasöndra gangetula ira niha Yahudi wanema'ö zi 24 mbuku bakha ba Zura Ni'amoni'ö.

Arakhagö simanö göi bakha ba Gereja Katolik irege te'etu'ö zi 73 mbuku nitema'ö bakha ba Zura Ni'amoni'ö. Tebörögö ia ba Konsili ba Roma me ndröfi 382. Lafaduhu'ö zui gangolita mbuku Zura Ni'amoni'ö andre dania ba Sinode ba Hippo (393), itohugö ba Konsili ba Kartage (397 ba 419), Konsili ba Florence (1431-1449) ba afuriatania ba Konsili ba Trente (1545-1563). Da'a nifotöi Sura Ni'amoni'ö kanonik.Fehede kanonik tewawalö moroi ba li Yunani kanon, eluahania afore (sitobali su'a-su'a). Fagölö geluara wehede standar ba li Indonesia. Khönia bakha so 46 mbuku si tefaböbö ba Gamabu'ulali Siföföna, ba 27 mbuku si tefaböbö ba Gamabu'ulali Sibohou. Eluahania so fefu 73 buku bakha ba Zura Ni'amoni'ö Gereja Katolik. Sura Ni'amoni'ö kanonik andre la'oguna'ö göi bakha ba Gereja Ortodoks ba ba Gereja Anglikan.

Moroi ba gotalua zi 73 mbuku andrö so mato ha'uga zi lö lafaogö ba Zura Ni'amoni'ö khöra ya'ira gereja-gereja Protestan (faigi tabel sitou).

 Ngawalö mbuku ba Zura Ni'amoni'ö 

Ba da'a tou so gangolifa ngawalö mbuku nifaogö bakha ba Zura Ni'amoni'ö, he nitema'ö niha Yahudi, ba he nitema'ö Gereja Protestan ba Gereja Katolik

Li IbraniTanakh(24 buku)Li Yunani
Septuaginta(60 buku)Li IndonesiaLi asli tesura ia ProtestanAmabu'ulali Siföföna(39 buku) KatolikAmabu'ulali Siföföna(46 buku)Huku Taurat  Pentateukh Beresyit Genesis Moze I Kejadian (fomböi) Ibrani Syemot Exodos Moze II Keluaran (fa'awu'a) Ibrani Vayiqra Leuitikon Moze III Imamat (fa'a'ere) Ibrani Bemidbar Arithmoi Moze IV Bilangan (fangerai) Ibrani Devarim Deuteronomion Moze V Ulangan (fo'amenesi) IbraniSejarah Buku sejarah Yehosyua Iesous Naue Yosua Yosua Ibrani Syofetim Kritai Sanguhuku Hakim-Hakim Ibrani Rut Routh Ruti Rut Ibrani Syemuel 1 Basileion Samueli I 1 Samueli Ibrani 2 Basileion Samueli II 2 Samueli Ibrani Melakhim 3 Basileion Razo I 1 Razo Ibrani 4 Basileion Razo II 2 Razo Ibrani Divre Hayyamim 1 Paraleipomenon Nga'ötö I 1 Tawarikh Ibrani 2 Paraleipomenon Nga'ötö II 2 Tawarikh Ibrani 1 Esdras Yunani Ezra–Nekhemyah 2 Esdras Esera Ezra Ibrani ba Aram Nehemia Nehemia Ibrani Tobit Tobit Aram ba Ibrani Ioudith Yudit Ibrani Ester Esther Esitera Ester Ibrani 1 Makkabaion 1 Makabe Ibrani 2 Makkabaion 2 Makabe Yunani 3 Makkabaion YunaniFa'atua-tua Buku puisi Iyov Iob Yobi Ayub Ibrani Tehillim Psalmoi Sinunö Mazmur Ibrani Proseukhe Manasse Yunani Misylei Paroimiai Amaedola Zelomo Amsal Ibrani Qohelet Ekklesiastes Sangombakha Pengkhotbah Ibrani Syir Hasyirim Asma Asmaton Sinunö Sebua Kidung Agung Ibrani Sophia Salomontos Kebijaksanaan Salomo Yunani Sophia Iesou Seirakh Yesus bin Sirakh IbraniIra sama'ele'ö sebua Buku ndra sama'ele'ö sebua Yesyayahu Esaias Yesaya Yesaya Ibrani Yirmeyahu Hieremias Yeremia Yeremia Ibrani Eikhah Threnoi Ngenu-ngenu Yeremia Ratapan Ibrani Baroukh Barukh IbraniEpistole Ieremiou Yunani Yekhezqel Iezekiel Hezekieli Yehezkiel Ibrani Daniyyel Daniel Danieli Daniel Aram ba IbraniIra sama'ele'ö side-ide Buku ndra sama'ele'ö side-ide Trei Asar Hosee Hosea Hosea Ibrani Ioel Yoeli Yoel Ibrani Amos Amosi Amos Ibrani Obdiou Obadia Obaja Ibrani Ionas Yona Yunus Ibrani Mikhaias Mikha Mikha Ibrani Naoum Nakhumi Nahum Ibrani Ambakoum Habakuki Habakuk Ibrani Sophonias Sefania Zefanya Ibrani Angaios Hagai Hagai Ibrani Zakharias Sakharia Zakharia Ibrani Malakhias Maleakhi Maleakhi Ibrani

 Fangali Zura Ni'amoni'ö ba Li Niha 

Tebörögö wangali Zura Ni'amoni'ö ba li Niha me i'ali zura Luka ba li Niha Ernst Ludwig Denninger, samösa misionaris Protestan moroi ba Jerman, ba ndröfi 1874. Ibe'e döi zura Luka andrö Turia Amusoladödö Gamonita Tesua wa Luka ba iraka ia "British and Foreign Bible Society", nitohugö dania "Netherlands Bible Society". I'ali zura Luka andre ba dialek Selatan (li raya). Bahiza no ifaruka ira li raya ba li yöu, irege ambö fatema dödö niha wombaso ya'ia.

Awena dania labe'e noro dödö Heinrich Sundermann wangali Zura Ni'amoni'ö ba li Niha (dialek Nias Utara), he Amabu'ulali Siföföna (1910) ba he Amabu'ulali Sibohou (1889). Laraka dania ia ba ndröfi 1911. Ba wangali Zura Ni'amoni'ö andre no fao awö Sundermann Salaŵa Fali'era (Ama Mandranga).Dachi, D. K., "Soera Ni'amoni'ö: Alkitab berbahasa Nias" 

Ba mböröta agama Niha Keriso ba Danö Niha lafotöi Zura Ni'amoni'ö andrö Buku Hia ba gotalua niha raya ba Buku Lowalangi ba gotalua niha yöu.Uwe Hummel, Tuhoni Telaumbanua, Cross and Adu, Boekencentrum, 2007, nga'örö 245. Awena furi hö latötöi manö ia Sura Ni'amoni'ö.

 Sura Ni'amoni'ö ba fondraka buku 

Irugi ma'ökhö so töra 5 miliar Zura Ni'amoni'ö si no laraka ba la'öli niha.Guinness World Records, Best-selling book, () Ambö töra la'öli niha 100 juta ero röfi,The Economist, The battle of the books, ISSN 0013-0613, () ba no isösö ngawalö hadia ia ba wa'auri niha, mositöra ba danö Eropa ba ba budaya nifotöi budaya Barat.The Washington Times, The Bible as cultural influence, ()

 Faigi göi 

 Angolifa Mbuku Zura Ni'amoni'ö
 Amabu'ulali Siföföna
 Amabu'ulali Sibohou
 Yahudi
 Israel

 Umbu 

Kategori:Sura Ni'amoni'ö
Kategori:Niha Keriso
Kategori:Agama
Kategori:Teologi
Kategori:Amabu'ulali Siföföna
Kategori:Amabu'ulali Sibohou